钦定古今图书集成/理学汇编/字学典/第096卷 > 杜预
## 钦定古今图书集成/理学汇编/字学典/第096卷 > 杜预

按《晋书》本传：“杜预，字元凯，京兆杜陵人也。拜镇南大
将军，以功进爵当阳县侯。预尝刻石为二碑，纪其勋
绩，一沈万山之下，一立岘山之上，曰：‘焉知此后不为
陵谷乎’？卒谥曰成。”

按：《水经注》，樊城西南有曹仁记水碑，杜元凯重刊其
后，书伐吴之事。

按《宣和书谱》：“杜预，汉杜度六世孙。祖畿，魏尚书仆射。
父恕，幽州刺史。父祖三世善行草，皆以书驰名，而预
闻誉尤著。盖预以功名显，虽持节总戎，而身不跨马，
射不穿札，每出师遣将，必在将帅之列，以是于翰墨
间特见推重焉。太康中，自渚宫还襄阳，将毕旧业，因
求古史策书及汲冢文。虽修《春秋》学，然于字所得亦”
多矣。其作草书尢有笔力，当时士大夫以家世比卫
瓘父子。今御府所藏草书，一《十月》一帖。